joelniklaus/EU_Wikipedias huggingface dataset:
Kalima

Kalima on suomalainen sukunimi, joka on muun muassa seuraavilla henkilöillä:

 Eino Kalima (1882–1972), teatterinjohtaja ja ohjaaja, Hugo Kaliman poika
 Hugo Kalima (1851–1933), maanviljelijä, toimittaja ja valtiopäivämies
 Jalo Kalima (1884–1952), kielitieteilijä, kirjallisuuden suomentaja ja professori, Hugo Kaliman poika
 Kai Kalima (s. 1945), finanssioikeuden professori
 Kalle Kalima (s. 1973), jazzkitaristi ja säveltäjä
 Lauri Kalima (1916–2004), korkeushyppääjä, juristi ja pankinjohtaja
 Marita Kalima (1915–1978), liikkeenharjoittaja ja kirjailija, Jalo Kaliman tytär
 Tauno Kalima (1881–1951), lääkäri ja professori 
 Toini Kalima (1884–1929), kirjallisuuden suomentaja
 Veli Kalima (1894–1968), taidemaalari.
Maan troijalainen

Maan troijalaiset asteroidit ovat pikkuplaneettoja, jotka kiertävät Aurinkoa Maan radan Lagrangen pisteissä L4 ja L5. Ne ovat 1:1 rataresonanssissa planeetan kanssa. Troijalaisiksi niitä sanotaan siksi, että niiden radat ovat Maan suhteen samanlaisia kuin Jupiterin troijalaisten asteroidien radat ovat Jupiterin suhteen. Ensimmäinen Maan troijalainen  löytyi vuonna 2010. Sen läpimitta on noin 300 metriä.

Katso myös
Kvasikuu

Lähteet
IAU Minor Planet Center: List Of Earth Trojans 
Earth stalker found in eternal twilight
2010 TK7

{{NÄKYVÄOTSIKKO: 2010 TK7}}
2010 TK7 (kirjoitetaan myös 2010 TK7) on pikkuplaneetta, joka kiertää Aurinkoa 1:1 rataresonanssissa Maan kanssa. Se on siis Maan troijalainen asteroidi. Se sijaitsee Maan radan L4 Lagrangen pisteessä. Se löydettiin Wide-field Infrared Survey Explorer-avaruusteleskoopilla vuonna 2010. Sen läpimitta on vain noin 300 metriä.

Lähteet
JPL Small-Body Database Browser: (2010 TK7) 
IAU Minor Planet Center: List Of Earth Trojans 
Earth stalker found in eternal twilight 

Maan troijalaiset
Hype Records

Hype Records oli suomalainen levy-yhtiö, joka toimi 2000- ja 2010-luvuilla. Toimintansa aikana Hype Records ehti julkaista monien eri musiikkityylein yhtyeitä, joukossaan muun muassa Negative, Turmion Kätilöt, So Called Plan, Doom Unit, Battle Beast sekä yhtiön loppuvuosina Katri Helena. Yhtiön toiminnanjohtajana toimi pitkään Tommi Liimatainen, jonka molemmat veljet, Negative-yhtyeen Jonne Aaron Liimatainen ja Flinch-yhtyeen Ville Liimatainen levyttivät Hype Recordsille. Hype Records lakkautti toimintansa vuonna 2010, jolloin monet sille levyttäneet artistit ja yhtyeet siirtyivät aiemmin Hype Recordsin levyjen jakelusta vastanneelle Warner Music Finlandille.

Nykyään Hype Recordsin omistaja Tommi Liimatainen keskittyy manageritoimintaan oman Hype Productions-yhtiönsä kautta.

Suomalaiset levy-yhtiöt
Sabrina (vuoden 1995 elokuva)

Sabrina on vuonna 1995 ensi-iltansa saanut yhdysvaltalainen romanttinen draamakomedia, joka on uudelleenfilmatisointi vuoden 1954 Kaunis Sabrina -nimisestä elokuvasta. Elokuvan on ohjannut Sydney Pollack.

Näyttelijät 

Yhdysvaltalaiset romanttiset draamakomediaelokuvat
Vuoden 1995 yhdysvaltalaiset elokuvat
Yhdysvaltalaiset uudelleenfilmatisoinnit
Sydney Pollackin ohjaamat elokuvat
Maallemuuttajat

Maallemuuttajat on Manu Larcenetin piirtämä ja Jean-Yves Ferrin käsikirjoittama sarjakuva. WSOY on julkaissut sarjasta suomeksi neljä albumia.

Suomennetut albumit

Aiheesta muualla 
 Taina Tervonen: Takaisin metsään. Suomen Kuvalehti 6/2008. (PDF)
 Kimmo Rantanen: Kaupunkilaiset maalla. Turun Sanomat 15.6.2008.
 Jukka Laine: Kyl oikke! Maallemuuttajien tarina jatkuu. Kvaak.fi 8.4.2009.

Ranskalainen sarjakuva
Sunnuntaistrippisarjakuva
Pieniä voittoja

Pieniä voittoja on Manu Larcenetin sarjakuva, joka ilmestyi neljänä albumina 2003–2008. WSOY on julkaissut sarjan suomeksi. Suomentaja on Heikki Kaukoranta.

Suomennetut albumit

Aiheesta muualla 
 Jani Turku: Suuria ongelmia, mutta pieniä voittoja. Kvaak.fi 6.10.2006.
 Juha Mäkinen: Kurkistuksia Pohjois-Koreaan, Meksikoon ja makuuhuoneeseen. Savon sanomat 12.10.2009.

Ranskalainen sarjakuva
Sarjakuva-albumisarjat
Huoratron

Huoratron (oik. Aku Raski) on suomalainen elektronista musiikkia tuottava artisti.

Hän aloitti musiikin tekemisen vuonna 2002. Huoratron julkaisi vuonna 2008 $$ Troopers -vinyylin, vuonna 2012 Cryptocracy-albumin ja viimeisin julkaisu on Acid Rain EP vuodelta 2014.

Diskografia 
 $$ Troopers (EP, 2008, 12" vinyyli)
 Corporate Occult (EP, 13.11.2009)
 Prevenge (EP, 8.6.2010, MP3)
 Cryptocracy (Single, 11.11.2011, MP3)
 New Wave of Mutilation (Single, 9.4.2012, MP3)
 Cryptocracy (17.4.2012, CD/2xVinyyli/MP3) 
 DDoS (Single, 19.5.2014, MP3)
 Acid Rain (EP, 7.7.2014, MP3)
 Bit Rot (Single, 19.9.2015, MP3)

Lähteet

Aiheesta muualla 

 Huoratron - virallinen sivu
 Soundcloud: Cryptocracy
Tulevaisuuden tusinan jaettu 1. sija: Huoratron
 Huoratron: A Man From Another World—That’s More Down-To-Earth Than You’d Think
 Wired: Huoratron’s Software Would Generate New Remix for Every Download

Suomalaiset elektronisen musiikin artistit
Suomalaiset house-artistit
Suomalaiset DJ:t
Syntymävuosi puuttuu
Elävät henkilöt
Juho-Matti Heikari

Juho-Matti Heikari (s. 14. helmikuuta 1991 Lahti) on entinen suomalainen jalkapalloilija. Hän oli pelipaikaltaan oikea laitapuolustaja.

Heikari edusti urallaan Lahden Reipasta, FC Lahtea ja AC Oulua. Hän teki FC Lahdessa ensiesiintymisensä Veikkausliigassa 2. elokuuta 2009 ottelussa Vaasan Palloseuraa vastaan. Heikari ei onnistunut vakiinnuttamaan paikkaansa pelaavassa kokoonpanossa, ja pelasi kolmen kauden aikana 11 liigaottelua ja neljä Ykkösen ottelua.

Kaudeksi 2012 Heikari palasi Kolmosessa pelanneeseen kasvattajaseuraansa Reippaaseen. Seuraavana vuonna hän muutti opiskelemaan Ouluun ja solmi sopimuksen Ykkösessä pelanneen AC Oulun kanssa, jossa vakiinnutti pelipaikkansa pelaavassa kokoonpanossa. Heikari pelasi kaudella 2013 yhteensä 17 sarjaottelussa. Hän teki jatkosopimuksen seuran kanssa kaudeksi 2014.

Lähteet

Aiheesta muualla
 Heikari transfermarket.com-sivustolla

Suomalaiset jalkapalloilijat
Vuonna 1991 syntyneet
Elävät henkilöt
Kalle Vasse

Kalle Vasse (s. 31. elokuuta 1980 Espoo) on entinen suomalainen jalkapalloilija. Hän oli pelipaikaltaan hyökkääjä.

Vasse on pelannut Veikkausliigaa FC Viikinkien, Atlantis FC:n ja AC Allianssin riveissä. Kaikkiaan hän on pelannut Veikkausliigassa 19 ottelua. Uransa aikana Vasse on edustanut myös Leppävaaran Palloa. Hänen saavutuksiinsa kuuluu Kakkosen maalikuninkuus kaudella 2006.

Vasse toiminut vuodesta 2018 Käpylän Pallon edustusjoukkueen päävalmentajana.

Lähteet

Aiheesta muualla 
 Vasse soccerway.com-sivustolla 
 Vasse Atlantiksen kotisivuilla

Suomalaiset jalkapalloilijat
Vuonna 1980 syntyneet
Elävät henkilöt
Kirjauskonnot

Kirjauskonnot ovat uskontoja, joilla on pyhiä kirjoituksia. Tällaisia uskontoja ovat esimerkiksi zarathustralaisuus, juutalaisuus, kristinusko, islam, hindulaisuus ja taolaisuus. Pyhien kirjoitusten asema ja auktoriteetti vaihtelevat eri uskonnoissa. Kristinuskossa esimerkiksi ajatellaan, että Raamatun ovat kirjoittaneet ihmiset, mutta jumalallisen inspiraation vallassa. Islamissa taas katsotaan, että Koraani on Jumalan puhetta ja että sitä ei ole luotu, vaan se on ollut ikuisesti olemassa.

Katso myös 
 Avesta
 Koraani
 Raamattu
 Toora

Uskonnot
Arena Națională

Arena Națională on jalkapallostadion, joka sijaitsee Romanian pääkaupungissa Bukarestissa. Stadion avattiin 6. syyskuuta 2011 ja sen yleisökapasiteetti on 55 600. Se toimii Romanian maajoukkueen kotikenttänä. Stadion isännöi Eurooppa-liigan kauden 2011–2012 loppuottelua, joka pelataan 9. toukokuuta 2012.

Arena Naționalălla aloitettiin rakentamaan vuonna 2008, jonka tarkoituksena oli korvata aikaisempi vuonna 1953 rakennettu vanha Stadionul Național.

Vuonna 2021 stadion isännöi Dota 2 The International turnauksen, jossa palkintopottina oli 40,018,195 $.

Lähteet

Aiheesta muualla 

 Stadionul Național viralliset sivut
 Tietoja ja kuvia Stadionul Naționalista

Romanian jalkapallostadionit
Bukarestin rakennukset ja rakennelmat
Bukarestin urheilu
Inkeri Simola-Isaksson

Irma Inkeri Simola-Isaksson (25. huhtikuuta 1930 Hamina – 11. maaliskuuta 2012 Vantaa) oli suomalainen musiikkipedagogi, musiikinopettaja ja musiikkiliikunnan lehtori. Hän toimi Sibelius-Akatemian musiikkiliikunnan lehtorina 1977–1993 sekä vapaan säestyksen, improvisoinnin ja musiikin varhaiskasvatuksen tuntiopettajana. Hän luennoi musiikkikasvatuksesta sekä toimi eri opettajakoulutuslaitoksissa opettajana Suomessa ja ulkomailla. 

Simola-Isaksson kirjoitti oppikirjoja, artikkeleja sekä muita julkaisuja musiikkikasvatuksesta ja -liikunnasta. Lisäksi hän toimi säestäjänä, sävelsi liikuntamusiikkia ja toimi freelancertoimittajana Yleisradiossa.


Tunnustukset
Inkeri Simola-Isaksson palkittiin Lastenkulttuurin valtionpalkinnolla 1984, Alfred Kordelinin säätiön tunnustuspalkinnolla 2007, Suomen musiikkioppilaitosten liiton Aksentti-palkinnolla ja Vantaan kulttuuripalkinnolla 2009 sekä Suomen tietokirjailijat ry:n Oppikirjailijapalkinnolla 2011.

Lähteet

Kirjallisuutta

Aiheesta muualla
 
  

Suomalaiset musiikkipedagogit
Vuonna 1930 syntyneet
Vuonna 2012 kuolleet
Vantaan kulttuuripalkinto
Käsipallon naisten maailmanmestaruuskilpailut 2011

Vuoden 2011 naisten käsipallon maailmanmestaruuskilpailut järjestettiin Brasiliassa 2.–18. joulukuuta. Turnaus käytiin ensimmäistä kertaa Amerikan mantereella ja kolmannen kerran Euroopan ulkopuolella. Kisoihin selvisi karsintojen kautta 24 maata. Puolustavana mestarina turnaukseen lähti kolme edellistä maailmanmestaruutta voittanut Venäjä.

Maailmanmestariksi näissä kisoissa ylsi Norja, joka voitti loppuottelussa Ranskan maalein 24–32. Pronssiottelussa Espanja voitti Tanskan 18–24.

Lohkojako 

Lohko A
 
 
 
 
 
 

Lohko B
 
 
 
 
 
 

Lohko C
 
 
 
 
 
 

Lohko D

Ottelut

Alkulohkot

Lohko A

Lohko B

Lohko C

Lohko D

Pudotuspelit

Tilastoja

Lopulliset sijoitukset

Tähdistökentällinen ja palkitut

Aiheesta muualla 
 Virallinen kisasivusto 
 IHF:n kisasivusto 

Naisten maailmanmestaruuskilpailut 2011
Vuoden 2011 urheilu
Brasilian urheilu
São Paulon urheilu
Gnevnyi (1936)

Gnevnyi () oli Neuvostoliiton laivaston Gnevnyi-luokan hävittäjä (Projekti 7). Alus oli Itämeren laivastossa sekä talvi- että jatkosodassa.

Valmistus 

Alus tilattiin Leningradista Zhdanovin telakka No 190:ltä, missä köli laskettiin 8. joulukuuta 1935. Alus laskettiin vesille 13. heinäkuuta 1936 ja otettiin palvelukseen 23. joulukuuta 1938.

Palvelus 
Palvelukseen otettaessa alus liitettiin Itämeren laivastoon. Se osallistui talvisotaan tulittaen suomalaisten asemia. Se menetti keulansa osuttuaan 23. kesäkuuta 1941 miinaan Riianlahdella, jolloin 20 miehistönjäsentä sai surmansa ja 23 haavoittui. Miehistö yritti upottaa pahoin vaurioituneen aluksensa tuloksetta. Saksan ilmavoimien lentokoneet upottivat 26. kesäkuuta aluksen.

Lähteet

Viitteet 

Gnevnyi-luokan hävittäjät
Neuvostoliittolaiset toisen maailmansodan hävittäjät
Sancho I (Aragonia)

Sancho I tai Sancho Ramírez oli Aragonian kuningas vuosina 1063–1094 ja Navarran kuningas (nimellä Sancho V Ramírez) vuodesta 1076. Hänen isänsä oli Aragonian kuningas Ramiro I, mutta Aragonian hän otti läänityksenä vastaan paavilta.

Sancho Ramírez joutui kamppailemaan serkkunsa Kastilian Sancho II:n Zaragozassa esittämiä valtapyrkimyksiä vastaan yhdessä toisen serkkunsa, Navarran Sancho IV:n kanssa. Kun Navarran Sancho IV murhattiin vuonna 1076, Sancho I Ramírez käytti tilannetta hyväkseen ja valtasi Pamplonan ja julistautui myös Navarran kuninkaaksi. Murhatun kuninkaan veli Alfonso VI valtasi loput Navarraan kuuluneet La Riojan ja aiemman Kastilian kreivikunnan alueet.

Kesällä 1086 Youssef ibn Tachfine nousi maihin Espanjaan ja eteni Valenciaan, jolloin Alfonso VI pyysi Sancho I Ramírezia apuun muslimien vastaisessa sodassa. Sotajoukot kohtasivat Zallaqan taistelussa 23. lokakuuta 1086. Ensin kristityt kuninkaat menestyivät, mutta lopulta kalifi löi heidät pakoon. Sancho osallistui paavin organisoimiin taisteluihin Espanjan maureja vastaan vuosina 1063, 1073 ja 1087. Tulokset näistä sodista jäivät vaatimattomiksi, mutta hänen omat sotaretkensä Huescan ja Monzónin alueelle toivat hänelle lisää maita. Vuonna 1089 hän tunnusti paavin lääninherrakseen.

Sancho Ramírez otti käyttöön uuden Clunyn luostarista levinneen liturgian mozarabialaisen tilalle vuonna 1071. Tämä vahvisti paavi Gregorius VII:n asemaa ja saattoi maan tiiviimpään yhteyteen muun kristikunnan kanssa. Asuttaakseen maata kuningas rakennutti munkkien vierasmajoja sekä paransi ja uudisrakensi teitä ja siltoja.

Paavi Aleksanteri II oli luvannut myöhempiä ristiretkiä enteilevällä tavalla muhamettilaisia vastaan taisteleville sotureille syntien anteeksiantoa ja autuutta. Vuonna 1064 Normandian Robert Grespin, Akvitanian herttua Guillaume VIII ja Urgelin kreivi Ermengol III joukkoineen valtasivat Barbastron kaupungin 40 päivän piirityksen jälkeen. Kaupunki luovutettiin Sancho Ramírezin hallintaan, mutta jo seuraavana vuonna Zaragozan hallitsija Ahmad al-Muqtadir valtasi takaisin kristittyjen sotilaiden runteleman kaupungin.

Sancho I Ramírezin ensimmäinen vaimo Isabella oli edellämainitun Ermengol III:n tytär. Pariskunnan poika Pietari I eli Pedro I hallitsi vuosina 1094–1104. Sancho I Ramírezin toinen vaimo Felicia oli Roucyn kreivi Hilduin III:n tytär. Tästä avioliitosta syntyivät pojat Alfonso I, joka hallitsi velipuolensa jälkeen vuosina 1104–1134, ja Ramiro II, joka oli kuninkaana vuodet 1134–1137.

Lähteet

Viitteet

Aragonian kuninkaalliset
1040-luvulla syntyneet
Vuonna 1094 kuolleet
Banks

Banks voi tarkoittaa seuraavia:

Paikkoja 

 Banksin niemimaa, niemimaa Uuden-Seelannin eteläsaaren itärannikolla

Henkilöitä 

 Annie Blanche Banks, Tempest Storm (1928–2021), yhdysvaltalainen burleskiesiintyjä, striptease-tanssija ja näyttelijä
 Azealia Banks (s. 1991), yhdysvaltalainen laulaja
 Benjamin Banks (s. 1969), brittiläinen kriketinpelaaja
 Briana Banks (s. 1978), saksalais-yhdysvaltalainen pornonäyttelijä
 Elizabeth Banks (s. 1974), yhdysvaltalainen elokuvanäyttelijä
 Ernie Banks (1931–2015), yhdysvaltalainen koripalloilija
 Gordon Banks (1937–2019), englantilainen jalkapalloilija
 Henry Banks (1913–1994), yhdysvaltalainen moottoriurheilija
 Iain Banks (s. 1954), skotlantilainen kirjailija
 Isabella Banks (1821–1897), englantilainen kirjailija ja runoilija
 Jillian Rose Banks, BANKS (s. 1988), yhdysvaltalainen laulaja ja laulunkirjoittaja
 Joel Banks (s. 1975), brittiläinen lentopallovalmentaja
 Jonathan Banks (s. 1947), yhdysvaltalainen näyttelijä 
 Jorge Adolfo Carlos Livieres Banks (s. 1929), paraguaylainen katolinen piispa
 Joseph Banks (1743–1820), brittiläinen luonnontutkija ja kasvitieteilijä
 Leslie Banks (1890–1952), englantilainen teatteri- ja elokuvanäyttelijä
 Lloyd Banks (s. 1982), yhdysvaltalainen rap-muusikko
 Lynne Reid Banks (s. 1929), brittiläinen kirjailija
 Marcus Banks (s. 1981), yhdysvaltalainen koripalloilija
 Mike Banks, yhdysvaltalainen muusikko
 Nathaniel Prentice Banks (1816–1894), yhdysvaltalainen poliitikko ja kenraali
 Paul Banks (s. 1978), yhdysvaltalainen laulaja ja kitaristi
 Peter Banks (1947–2013), brittiläinen kitaristi
 Robert Banks (s. 1937), brittiläinen poliitikko
 Robert Joseph Banks (s. 1928), yhdysvaltalainen katolinen piispa
 Russell Banks (s. 1940), yhdysvaltalainen kirjailija
 Tony Banks (s. 1950), englantilainen muusikko; pianisti, kitaristi ja säveltäjä
 Tyra Banks (s. 1973), yhdysvaltalainen malli, televisiotoimittaja, talk show -juontaja, laulaja ja näyttelijä
 Willie Banks (s. 1956), yhdysvaltalainen kolmiloikkaaja

Muuta 

 Agentti Cody Banks, yhdysvaltalainen elokuva
 Ylikomisario Banks, brittiläinen rikosdraamasarja
Pietari I (Aragonia)

Pietari I eli Pedro I oli Aragonian ja Navarran kuningas vuosina 1094–1104 isänsä Sancho I:n kuoltua Huescan piirityksessä saamiinsa vammoihin.

Pietari jatkoi isänsä sotia Espanjan muslimeita vastaan ja sai 1096 suuren voiton Alcorazin luona al-Mustainin johtamista joukoista, minkä seurauksena alueen tärkeimpiin kuulunut Huesca antautui. Hän valtasi vuonna 1101 myös Barbarestron, mutta päätti lähteä kesken sotaretkiensä ristiretkelle, kunnes paavi Paschalis II takasi myös Espanjan taisteluille ristiretken aseman.

Pietarin kuoltua ilman perillistä vallan peri hänen veljensä Alfonso I.

Lähteet

Viitteet

Aragonian kuninkaalliset
1060-luvulla syntyneet
Vuonna 1104 kuolleet
Lulu (albumi)

Lulu on Lou Reedin ja Metallican yhteislevytys. Nimi tulee saksalaisesta teatterimusikaalista, johon Reed alun perin oli kappaleet kirjoittanut. Albumi julkaistiin maailmanlaajuisesti 31. lokakuuta, ja 1. marraskuuta Pohjois-Amerikassa.

Huhut uudesta albumista alkoivat levitä vuoden 2011 keväällä, kun kitaristi Kirk Hammett vihjasi uudesta levytysprojektista, joka ei kuitenkaan tulisi olemaan Metallican täysin oma tuotos. Myöhemmin kesäkuun puolivälissä yhtye ilmoitti saaneensa levyn äänitykset valmiiksi ja paljasti tehneensä yhteistyötä rock-legenda Lou Reedin kanssa. Idea yhteislevytyksestä lähti vuoden 2009 Rock and Roll Hall of Fame-konsertista, jossa Reed ja Metallica soittivat yhdessä.

Vastaanotto 

Syyskuussa 2011 ensimmäinen kappale albumilta, ”The View”, julkaistiin lataamalla se YouTubeen kuunneltavaksi. Se sai yhtyeen faneilta lähinnä negatiivista palautetta.  Albumi sai Metacritic-sivuston mukaan kriitikoilta "sekalaisia tai keskinkertaisia arvosteluja" ja arvosanojen keskiarvoksi 31 arvostelun perusteella 45 sadasta pisteestä. Jotkut kriitikot eivät pitäneet albumista, kuten Pitchfork Media -sivuston Stuart Berman, joka piti sitä "epäonnistumisena". Toiset taas pitivät Lulusta, kuten Suen Jari Mäkelä, joka antoi levylle arvosanan 7/10 ja piti albumin kahta viimeistä kappaletta sekä parhaana Lou Reedin että Metallican levytyksenä 80-luvun jälkeen.

Albumi nousi Suomen virallisen listan sijalle 16.

Kappaleet

Kokoonpano 
 Lou Reed – laulu, kitara, continuum
 James Hetfield – rytmikitara, taustalaulu
 Kirk Hammett – soolokitara
 Lars Ulrich – rummut
 Robert Trujillo – basso

Arvostelut 
 Metacritic: 45/100
 AllMusic: 
 Consequence of Sound: 
 Entertainment Weekly: D
 Imperiumi.net: 
 Pitchfork Media: 1.0/10
 Rolling Stone: 
 Sue: 7/10

Lähteet 

Vuoden 2011 albumit
Metallican albumit
Lou Reedin albumit
Unohtumattomat 3

Unohtumattomat 3 − 40 ikivihreää suosikkia on suomalaisen laulajan Reijo Taipaleen kokoelmalevy. Levy julkaistiin vuonna 2005.

Kokoelma on jatkoa vuonna 2000 ilmestyneelle Unohtumattomat- ja vuonna 2004 ilmestyneelle Unohtumattomat 2 -albumille.

Sisältö

CD 1:

 "Oi sulo Suomi"
 "Laulu kotimaan"
 "Sain paljon, sain kaiken"
 "Kiitos, että oot mun ystäväin"
 "Iltatuuli kasvoillain"
 "Muuttolintu"
 "Ken oli hän"
 "Niin paljon kauniita tyttöjä"
 "Hetkisen vain"
 "Siniset silmät"
 "Katselen tähtimerta"
 "Eron hetki on kaunis"
 "Tulivuori"
 "Unhoita en"
 "Suora pikitie"
 "Rakkauden joki"
 "Kukka vaatimaton"
 "Onnen aika"
 "Ottanut riskin oon"
 "Ken onnen saa"

CD 2:

 "On ihmeen hyvä tulla kotiin taas"
 "Ihan kuin nuo toiset"
 "Yöperhonen"
 "Täysikuu"
 "Kotimaa"
 "Larissa"
 "Muistojen kultaiset laulut"
 "Mua vielä halaa"
 "Lähtösi jälkeen"
 "Kuun kyyneleet"
 "Kulkijan kyynel"
 "Valssi kahdelle"
 "Ruusuista kaunein"
 "Elämäni sirpaleet"
 "Parhaat päivät"
 "Suuret tunteet"
 "Tähtien kertomaa"
 "Heili Karjalasta"
 "Sydän ei unohda"
 "Onnen tähti"

Vuoden 2005 kokoelma-albumit
Reijo Taipaleen albumit
Mário Lucunde

Mário Lucunde (s. 13. toukokuuta 1957) on angolalainen roomalaiskatolinen piispa. Hänet vihittiin papiksi Benguelan hiippakuntaan 3. helmikuuta 1985 ja nimitettiin Menonguen hiippakunnan piispaksi 3. elokuuta 2005. Piispaksi vihkiminen seurasi 9. lokakuuta. Pääkonsekraattorina toimi Oscar Lino Lopes Fernandes Braga, jota avustivat Giovanni Angelo Becciu ja Zacarias Kamwenho. Lucunde asetettiin virkaansa 16. lokakuuta.

Lähteet 

Angolalaiset papit
Katoliset piispat
Vuonna 1957 syntyneet
Elävät henkilöt
Roger Pirenne

Roger Pirenne CICM (s. 9. elokuuta 1934) on Belgiassa syntynyt, Kamerunissa toiminut roomalaiskatolinen arkkipiispa. Hänet vihittiin papiksi 3. elokuuta 1958 ja nimitettiin Batourin hiippakunnan piispaksi 3. helmikuuta 1994. Piispaksi vihkiminen seurasi 22. toukokuuta. Pääkonsekraattorina toimi Santos Abril y Castelló, jota avustivat Jean Zoa ja Paul Mbiybe Verdzekov.

3. kesäkuuta 1999 Pirenne sai nimityksen Bertouan arkkihiippakunnan arkkipiispaksi, jona hän toimi, kunnes jäi eläkkeelle 3. joulukuuta 2009.

Lähteet 

Belgialaiset papit
Kamerunilaiset katoliset piispat
Katoliset arkkipiispat
Vuonna 1934 syntyneet
Elävät henkilöt
Kaukoidän federaatioyliopisto

Kaukoidän federaatioyliopisto () on Venäjän kaukoidässä Vladivostokissa sijaitseva suuri korkeakoulu, joka perustettiin vuonna 2011 entisen Kaukoidän valtionyliopiston pohjalle.

Yliopistossa on 27 instituuttia ja haaraosastoja kymmenessä muussa kaupungissa, mukaan lukien Japanin Hakodatessa. Päätoimisia opiskelijoita on 24 000 ja henkilökuntaa noin 5 000, joista opettajia 1 500.

Yliopistolla on uusi nykyaikainen kampus Venäjänsaarella Vladivostokin edustalla. Se rakennettiin APEC:n huippukokouksen näyttämöksi vuonna 2012.

Historia
Yliopiston juuret ovat vuonna 1899 Vladivostokiin perustetussa Idän instituutissa (Vostotšnyi institut), joka oli Kaukoidän ensimmäinen korkeakoulu. Vuonna 1920 sen nimeksi tuli Valtiollinen kaukoidän yliopisto (Gosudarstvennyi dalnevostotšnyi universitet). Stalinin aikana yliopisto kuitenkin lakkautettiin (1930–1956). Sen sijaan perustettiin Kaukoidän polytekninen instituutti. Vuonna 1956 toiminta alkoi uudelleen Kaukoidän valtionyliopiston nimellä (Dalnevostotšnyi gosudarstvennyi universitet).

Määräyksen Kaukoidän federaatioyliopiston perustamisesta antoi presidentti Medvedev lokakuussa 2009. Uuteen yliopistoon yhdistettiin Kaukoidän valtionyliopiston lisäksi Kaukoidän teknillinen valtionyliopisto, Tyynenmeren taloustieteellinen valtionyliopisto ja Ussurijskin pedagoginen valtioninstituutti, ja nämä vanhat oppilaitokset lakkautettiin vuonna 2011.

Aiheesta muualla

Дальневосточный федеральный университет Yliopiston sivut 
Far Eastern Federal University Yliopiston sivut 

Vladivostok
Venäjän yliopistot ja korkeakoulut
Santos Abril y Castelló

Santos Abril y Castelló (s. 21. syyskuuta 1935 Alfambra) on espanjalainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi Teruel(-Albarracín)in hiippakuntaan 19. maaliskuuta 1960 ja nimitettiin Tamadan titulaariarkkipiispaksi sekä apostoliseksi nuntiukseksi Boliviaan 29. huhtikuuta 1985. Piispaksi vihkiminen seurasi 16. kesäkuuta. Pääkonsekraattorina toimi Agostino Casaroli, jota avustivat Gabino Díaz Merchán ja Ramón Búa Otero.

2. lokakuuta 1989 Abril y Castelló nimitettiin apostoliseksi pro-nuntiukseksi Kameruniin, Gaboniin ja Päiväntasaajan Guineaan. 24. helmikuuta 1996 hän sai nimityksen apostoliseksi nuntiukseksi Jugoslaviaan, 4. maaliskuuta 2000 Argentiinaan, 9. huhtikuuta 2003 Sloveniaan sekä Bosnia ja Hertsegovinaan ja 12. huhtikuuta 2003 Makedoniaan. Hän erosi apostolisen nuntiuksen Bosnia ja Hertsegovinaan tehtävistä 21. marraskuuta 2005, mutta jatkoi apostolisena nuntiuksena Sloveniaan ja Makedoniaan, kunnes jäi eläkkeelle 9. tammikuuta 2011.

22. tammikuuta 2011 Abril y Castelló sai nimityksen kirkon varacamerlengoksi.

Lähteet 

Espanjalaiset kardinaalit
Katoliset arkkipiispat
Vuonna 1935 syntyneet
Elävät henkilöt
Vapaus- ja oikeuspuolue

Vapaus- ja oikeuspuolue (, englanninkielinen lyhenne Freedom and Justice Party FJP) on egyptiläinen puolue, joka perustettiin Egyptin kansannousun jälkeen helmikuussa 2011 Muslimiveljeskunnan poliittiseksi siiveksi.

Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai 235 paikkaa parlamenttiin 498 valittavasta, eli noin 47 %.

Vaaleihin puolue muodosti vaaliliiton "Egyptin demokraattinen allianssi", johon alun perin kuului 28 puoluetta, parhaimmillaan 40 ja vaaleissa enää 11. Merkittävimpiä ovat Ayman Nourin Ghad El-Thawra ja nationalistinen al-Karama.

Puolue on valinnut muiden puolueiden tuella pääsihteerinsä Saad al-Katatnin muodostettavan parlamentin puhemieheksi.

Puolue kiellettiin vuonna 2014 Egyptin tuomioistuimen päätöksellä, koska sillä uskottiin olevan kytköksiä terroristijärjestöihin.

Lähteet

Aiheesta muualla
 http://www.hurryh.com/
 http://www.fjponline.com/  

Islamistiset puolueet
Egyptiläiset puolueet
Ramón Búa Otero

Ramón Búa Otero (28. huhtikuuta 1933 A Illa de Arousa – 21. huhtikuuta 2012) oli espanjalainen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Tarazonan hiippakunnan piispaksi 11. tammikuuta 1982. Piispaksi vihkiminen seurasi 21. helmikuuta. Pääkonsekraattorina toimi Antonio Innocenti, jota avustivat Elías Yanes Alvarez ja Gabino Díaz Merchán.

14. syyskuuta 1989 Búa Otero sai nimityksen Calahorra y La Calzada-Logroñon hiippakunnan piispaksi, jonka tehtävistä hän erosi 15. syyskuuta 2003.

Lähteet 

Espanjalaiset papit
Katoliset piispat
Vuonna 1933 syntyneet
Vuonna 2012 kuolleet
François Ndong

François Ndong (1906 – 18. marraskuuta 1989) oli gabonilainen roomalaiskatolinen piispa. Hänet vihittiin papiksi 17. huhtikuuta 1938 ja nimitettiin Librevillen arkkihiippakunnan vihkipiispaksi sekä Raphanean titulaaripiispaksi 15. marraskuuta 1960. Piispaksi vihkiminen seurasi 2. heinäkuuta 1961. Pääkonsekraattorina toimi Marcel Lefebvre, jota avustivat Jean-Jerôme Adam ja Jean-Baptiste Victor Fauret.

29. toukokuuta 1969 Ndong sai nimityksen Oyemin hiippakunnan piispaksi, jona hän toimi, kunnes jäi eläkkeelle 23. elokuuta 1982. Hän osallistui Vatikaanin toiseen kirkolliskokoukseen.

Lähteet 

Gabonilaiset henkilöt
Katoliset piispat
Vuonna 1906 syntyneet
Vuonna 1989 kuolleet
Godefroy-Emile Mpwati

Godefroy-Emile Mpwati (13. huhtikuuta 1928 – 10. elokuuta 1995) oli brazzavillenkongolainen roomalaiskatolinen piispa. Hänet vihittiin papiksi 9. heinäkuuta 1961 ja nimitettiin Pointe-Noiren hiippakunnan piispaksi 5. kesäkuuta 1975. Piispaksi vihkiminen seurasi 7. joulukuuta. Pääkonsekraattorina toimi Emile Biayenda, jota avustivat André Fernand Anguilé ja Georges-Firmin Singha.

Mpwati erosi tehtävistään 1. syyskuuta 1988, jolloin hänet nimitettiin Muzuca in Proconsularin titulaaripiispaksi.

Lähteet 

Brazzavillenkongolaiset papit
Katoliset piispat
Vuonna 1928 syntyneet
Vuonna 1995 kuolleet
Gunnar Staalesen

Gunnar Staalesen (s. 19. lokakuuta 1947 Bergen) on norjalainen kirjailija. Koulutukseltaan hän on filologian kandidaatti, ja hän ryhtyi päätoimiseksi kirjailijaksi vuonna 1987. Kirjailijana Staalesen on monipuolinen. Hänen tuotantoonsa kuuluu romaaneja, rikosromaaneja, näytelmiä ja kuunnelmia, nuortenkirjoja, tietokirjoja. Parhaiten Staalesen tunnetaan kuitenkin rikosromaaneistaan. Hänen teoksiaan on julkaistu 15 maassa, ja Norjassa ne ovat aina myyntimenestyksiä. Staalesen on palkittu teoksistaan useasti, ja hän on saanut mm. norjalaisen dekkaripalkinnon Rivertonprisenin kaksi kertaa.

Gunnar Staalesenin tunnetuin dekkarihahmo on yksityisetsivä Varg Veum (var i veum = yksinäinen susi, henkipatto). Varg Veum on seikkaillut Staalesenin dekkareissa jo vuodesta 1977 lähtien. Varg Veum on ulkoa päin karun oloinen kaveri, mutta sisältä hän on lämminsydäminen. Veumilla on myös erittäin kehittynyt sosiaalinen omatunto, vaikka hän vaikuttaa kyyniseltä. Veum on myös naisiin ja viinaan menevä sekä vaikuttaa ulospäin hyvinkin nukkavierulta. Varg Veumista on tehty myös elokuvasarja, sarjakuvia ja kuunnelmia.

Lähteet

Norjalaiset kirjailijat
Vuonna 1947 syntyneet
Elävät henkilöt
Siviä Heinämaa

Siviä Signe Maria Heinämaa, sukunimi aik. Hermansson  (15. lokakuuta 1877 Perniö – 14. tammikuuta 1949 Helsinki ) oli suomalainen kansakoulunopettaja ja lastenkirjailija. Hänen veljenpoikansa tyttäriä ovat kirjailija Anna Heinämaa ja filosofi Sara Heinämaa, ja hänen sisarensa on opettaja Alli Heinämaa.

Heinämaa toimi Heinolan opettajaseminaarin harjoituskoulussa kansakoulun alaluokkien opettajana ja opettajankouluttajana vuosina 1908–1944. Hän kirjoitti useita alakoulun oppikirjoja ja lapsille tarkoitettuja uskonnollisia kirjoja.

Teoksia 
 Risto Roopenpojan ihmeellinen elämä ;  Suomen lapsille mukaillut Siviä Heinämaa. Valistuksen lasten kirjasto n:o 5.       Valistus, Helsinki 1911, 5. painos 1924, 10. painos 1935, 17. painos 1950, 30. painos 1969
 Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 1 : Ensimmäinen kouluvuosi.      Valistus 1915
 Lapsen usko : valmisteita alemman kansakoulun, kiertokoulun ym. alkukoulujen uskonnonopetusta varten 2 : Toinen kouluvuosi.      Valistus 1917
 Lapsen usko : valmisteita alakansakoulun, kiertokoulun y.m. alkukoulujen uskonnonopetusta varten.    2. painos Valistus 1922, 7. painos 1949
 Aapinen.     2. painos WSOY 1929, 8. painos 1935
 Raamatun kertomuksia lapsille : alakansakouluja varten. Kertomukset järjestetyt tekijän ohjekirjassa "Lapsen usko" esitetyn suunnitelman mukaan.     Valistus 1930, 3. painoksesta 1934 lähtien nimellä Raamatun kertomuksia lapsille : alakansakouluja ja pyhäkouluja varten, 8. painos 1938, 12. painos 1941, 24. painos 1959
 Lasten virsikirja : alkuopetusta ja koteja varten ; toim. Siviä Heinämaa.       WSOY 1931
 Laskuaapinen ; tekijät  Nestor Ojala, Siviä Heinämaa ; kuvittanut Rudolf Koivu.      WSOY 1933, 2. painos 1937, 3. painos 1942

Lähteet 
 
 Merja Sagulin : Risto Roopenpojan ihmeellinen elämä kansakoulun klassikkona. Siviä Heinämaan Robinson Crusoe -mukaelma 1900-luvun alun kasvatusajattelun kontekstissa. Kasvatus & Aika 2/2009. Laajempi teos: Jälkiä ajan hiekassa. Kontekstuaalinen tutkimus Daniel Defoen Robinson Crusoen suomenkielisten adaptaatioiden aatteellisista ja kirjallisista traditioista sekä subjektikäsityksistä. Teoksen verkkoversio.

Suomalaiset opettajat
Suomalaiset lasten- ja nuortenkirjailijat
Vuonna 1877 syntyneet
Vuonna 1949 kuolleet
Pitkänkosken paperitehdas

Pitkäkosken puuhiomo ja paperitehdas perustettiin Sippolan Ruotilan kylään vuonna 1916. Pitkäkoski havaittiin hyväksi tehdaspaikaksi, ja koski vuokrattiinkin opettaja V.J. Häklin nimiin viideksikymmeneksi vuodeksi. Muut yhtiön toimeenpanijat olivat insinööri E. Niinikoski, maanviljelijä A. Huovila, toimitusjohtaja J. Vitikainen ja sahanasettaja E. Rautaheimo.  Tehdasrakennuksen lisäksi lähiympäristöön rakennettiin asuinrakennuksia, koskeen vesiränni ja kosken yli silta. Aluksi valmistettiin vain massaa, jota kuljetettiin Metsäkylän rautatieasemalle edelleen toimitettavaksi. Vuonna 1918 päätettiin aloittaa myös paperinvalmistus, ja tätä varten tehdasta laajennettiin ja sinne hankittiin paperikone. Aluksi yhtiössä työskenteli 30 henkeä ja myöhemmin enimmillään 80 henkeä.

Opettaja Häkli suhtautui uuteen hankkeeseen epäillen ja erosi yhtiöstä. Yhtiö joutuikin talousvaikeuksiin, ja konkurssin jälkeen vuonna 1923 paperitehtaan toiminta loppui kokonaan. Puuhiomo jatkoi toimintaa uuden omistajan, kauppaneuvos J. Peusan voimin vuonna 1926. Kauppaneuvos Peusa laajensi tehdasta ja rakensi uuden tiilisen puuhiomon. Uudistuksen jälkeen vakituisia työntekijöitä oli parhaimmillaan 50.  Tehdas tuhoutui tulipalossa 1932 ja lopetti toimintansa. Nykyisin paperitehtaasta ja puuhiomosta on jäljellä enää raunioita.

Lähteet

Kirjallisuutta
 Kirsti Hellgren: Sippolan historia, 1957.

Kouvolan rakennukset ja rakennelmat
Suomalaiset paperinvalmistajat
Suomen teollisuushistoria
Sippola
Turkish Movie Days

Turkish Movie Days 2016 järjestetään tänä vuonna viidettä kertaa 29.9. - 2.10.2016 Helsingissä. Elokuvatapahtuma esittelee uusia ja vanhoja turkkilaisia elokuvia. Tapahtuma järjestetään Suomen elokuvasäätiön Kino K-13 -auditoriossa Katajanokalla. Tapahtuman järjestää Turkin valtion kulttuuri- ja matkailutoimisto. Elokuviin on vapaa pääsy. Kaikki elokuvat on tekstitetty englanniksi.

Ohjelmaan voi tutustua osoitteessa www.turkki.fi.

Lähteet
http://www.turkki.fi/turkish-movie-days-2016-festivaalin-ohjelma-on-julki/ 

Suomalaiset elokuvajuhlat
Fusiform gyrus

Fusiform gyrus () sijaitsee ohimolohkon alueella. 

Fusiform-poimulla on tärkeä tehtävä kasvojen tunnistamisessa. Jos se vaurioituu, ihminen ei enää tunnista aiemmin tuntemiensakaan ihmisten kasvoja. Ihmisten tunnistaminen voi kuitenkin tapahtua edelleen esimerkiksi äänestä.

Poimun alueella tapahtuu myös sanojen tunnistamista ja väri-informaation käsittelyä.

Aivot
Kognitiivinen neurotiede
Soinnillinen bilabiaalinen klusiili

Soinnillinen bilabiaalinen klusiili on useimmissa kielissä esiintyvä labiaalinen äänne, jota niin suomessa kuin monissa muissakin kielissä vastaa kirjain B. Kansainvälinen foneettinen aakkosto käyttää äänteestä merkkiä [b].

Katso myös

Konsonanttiäänteet kansainvälisessä foneettisessa aakkostossa

Lähteet 

Konsonantit
Soinniton velaariklusiili

Soinniton velaariklusiili on monessa kielessä esiintyvä konsonanttiäänne. Suomessa se merkitään k-kirjaimella sekä vierasperäisissä sanoissa toisinaan c- tai q-kirjaimella. Äänteen kansainvälinen foneettinen merkki on [k]. Arkipuheessa "koo" voi tarkoittaa tilanteesta riippuen joko k-kirjainta tai äännettä [k].

Äänne [k] on soinniton, koska äänihuulet eivät siinä värähtele. Se on klusiili eli plosiivi, koska ilmavirta siinä pysähtyy ja purkautuu äkisti. Se on velaarinen, koska kieli siinä koskettaa pehmeää suulakea eli kitapurjetta (lat. velum palatinum).

Joissakin kielissä, kuten englannissa, [k] ääntyy aspiroituna.

Katso myös

Konsonantit kansainvälisessä foneettisessa aakkostossa

Lähteet

Viitteet

Konsonantit
Lacrossen SM-sarja

Lacrossen SM-sarja on Suomen lacrossen, eli haavipallon korkein sarjataso. SM-sarjaa on pelattu vuodesta 2005 lähtien.

Historia 
Suomen mestaruudesta on pelattu vuodesta 2005 lähtien, jolloin miesten SM-turnaukseen osallistui 4 joukkuetta. Vuonna 2009 miesten sarjaan osallistui jo kymmenen joukkuetta. Vuonna 2010 SM-sarjan osallistujamäärät hieman laskivat kun Maanpuolustuskorkeakoulun opiskelijajoukkue sekä Turun toinen joukkue jäivät pois sarjasta.Vuonna 2011 miesten sarjaan osallistui 8 joukkuetta.
Naisten Suomen mestaruudesta kisattiin ensimmäisen kerran kesällä 2007 Lahdessa. Kamppailussa mukana olivat Helsinki Lacrosse Naiset ja Turku Titans Ladies – voitto meni Turkuun. Tällä hetkellä Suomessa on kuusi naisten joukkuetta: Helsingissä, Turussa, Jyväskylässä, Vaasassa, Lahdessa ja Kokkolassa.

Mitalistit

Otteluohjelma 
Yksinkertaisen alkusarjan neljä parasta jatkavat ylempään jatkosarjaan. Tätä huonommin sijoittuneet joukkueet jatkavat alempaan jatkosarjaan. Jatkosarjojen joukkueet saavat mukaansa alkusarjassa pelattujen keskinäisten otteluiden pisteet. Sarjat pelataan kaksinkertaisina. Ylemmän jatkosarjan kolme (3) parasta suoraan “Final Four” -lopputurnaukseen. Alemman jatkosarjan voittaja karsii ylemmän jatkosarjan viimeistä vastaan paikasta Final Four turnauksessa. Ns. “Play In” pelin kotijoukkueena toimii ylemmän jatkosarjan joukkue.

Joukkueet 

Alla on lueteltu kauden 2013 SM-sarjoihin osallistuvat joukkueet:

Miesten SM-sarja

 Helsinki Chiefs
 Lahti Predators
 LTU Lacrosse (Littoinen)
 Noulax Järvenpää
 Oulu Saints
 ReLax Kokkola
 Turku Titans
 Vaasa Wishpoons

Naisten SM-sarja
 Helsinki Chiefettes
 Jyväskylä Queens
 Lahti Predators Women
 ReLax Kokkola Women
 Turku Titans Girls
 Turku Titans Women
 Vaasa Wishpoons Ladies

Poikien SM-sarja
 Turku Titans White
 Lahti Predators
 LTU Lacrosse
 TuTo Lacrosse
 Turku Titans Red

Lähteet 

Haavipallo
Suomen palloilusarjat
Cercanías Málaga

Cercanías Málaga on Renfen liikennöimä lähijunajärjestelmä Málagan kaupungin ja sitä ympäröivän samannimisen maakunnan paikkakuntien välillä Andalusiassa Espanjassa. Järjestelmään kuuluu kaksi linjaa, joiden yhteispituus on 69 kilometriä ja joiden varrella on 24 asemaa.

Linjat

Linja C-1
Linja C-1 kulkee Málagan keskustasta Aurinkorannikon myötäisesti Fuengirolaan ja sen varrella on useita tunnettuja rantalomakohteita. Linja on sähköistetty ja pääosin yksiraiteinen. Junia kulkee 20 minuutin välein kumpaankin suuntaan.

Asemat
 Málaga-Centro-Alameda 
 Málaga-María Zambrano 
 Victoria Kent 
 Guadalhorce
 Aeropuerto
 San Julián
 Plaza Mayor	
 Los Álamos	
 La Colina
 Torremolinos 	
 Montemar-Alto
 El Pinillo
 Benalmádena-Arroyo de la Miel
 Torremuelle
 Carvajal
 Torreblanca
 Los Boliches
 Fuengirola

Linja C-2
Linja C-2 kulkee Guadalhorce-joen laaksoa pitkin Málagasta Áloraan. Junia kulkee 90 minuutin välein.

Asemat
 Málaga-Centro-Alameda 
 Málaga-María Zambrano 
 Victoria Kent 
 Los Prados
 Campanillas
 Cártarna
 Aljaima
 Pizarra
 Álora

Aiheesta muualla
Cercanías Málaga -aikatauluhaku Renfen sivuilla 

Málaga
Espanjan paikallisjunaverkot
81P/Wild

81P/Wild tai Wild 2 on Paul Wildin vuonna 1978 löytämä komeetta. Se kiertää Aurinkoa keskimäärin 3,45 AU:n etäisyydellä ja kuuluu Jupiterin ryhmän komeettoihin, mutta se siirtyi kyseiselle radalle vasta ohitettuaan Jupiterin läheltä vuonna 1974. Tällöin sen kiertoaika lyheni 40 vuodesta vain 6,17 vuoteen. Wild 2:n ytimen läpimitta on noin neljä kilometriä. NASAn Stardust-luotain ohitti komeetan 2. tammikuuta 2004.

Lähteet
JPL Small-Body Database Browser: 81P/Wild 2 
 
GARY W. KRONK'S COMETOGRAPHY: 81P/Wild 2 
GARY W. KRONK'S COMETOGRAPHY: Periodic Comets 51P to 100P 
IAU Minor Planet Center: Periodic Comet Numbers 

Komeetat
Luotaimilla tutkitut komeetat
Inter Press Service

Inter Press Service (IPS) on kansainvälinen uutistoimisto, joka keskittyy tuottamaan kehitysmaista englanniksi ja espanjaksi uutisia, jotka käännetään lukuisille kielille. IPS:lle kirjoittavia toimittajia on noin sadassa maassa ja IPS myös kouluttaa kehitysmaiden toimittajia.

Suomen Inter Press Service 

Suomen Inter Press Service -yhdistys kokoaa tiedonvälityksestä ja kehityksestä kiinnostuneita kansalaisia. Se on perustettu vuonna 1985. Yhdistyksen pyörittämä uutistoimisto tuottaa viikoittain suomenkielisiä uutisia ja välittää kansainvälisen IPS:n aineistoa.

IPS:n asiakkaina on Suomessa tiedotusvälineitä, järjestöjä ja laitoksia. Uutistoimisto saa ulkoministeriöltä viestintä- ja kehityskasvatushankkeisiin tarkoitettua tukea.

Suomen IPS on jäsenenä Kehitysyhteistyön palvelukeskuksessa, Maailma.net:ssä, ja Viestintä ja kehitys -säätiössä.

Lähteet

Aiheesta muualla 
Inter Press Service
Suomen IPS

Uutistoimistot
Sananvapaus
Suomalaiset kehitysmaajärjestöt
Tapio Pöyhönen

Tapio (”Tappari”) Pöyhönen (19. marraskuuta 1927 Helsinki – 27. elokuuta 2011 Helsinki) oli Työväen Urheiluliiton (TUL) osastopäällikkö ja merkittävä toimija työväenurheilun piirissä.

Pöyhönen pelasi koripalloa maaottelutasolla ja oli Suomen koripallojoukkueen kapteeni Helsingin olympialaisissa 1952. Pesäpalloa hän pelasi Työväen Mailapojissa. Moottoriurheilijana hän osallistui kolmesti Päijänne-ajoihin ja sijoittui parhaimmillaan yleisessä sarjassa kahdeksanneksi. Pöyhönen lopetti aktiiviurheilun 1960-luvun alussa. Veljensä Seppo Pöyhösen kanssa hän 1960-luvulla elvytti TUL:in hiipuneen koripallotoiminnan. 

Pöyhönen aloitti työuransa Elannon makkaratehtaalla. Vuonna 1956 hän siirtyi työhön TUL:iin jaostosihteeriksi, ja 1966 hänestä tuli osastopäällikkö. Hän oli Suomen olympiakomitean valmennustoimikunnan jäsen ja vuodet 1972–1976 sen puheenjohtaja.

Pöyhönen kannatti TUL:n kriisiaikoina 1975 puheenjohtajaksi Niilo Hämäläistä, mutta valituksi tuli Osmo Kaipainen, joka sitten järjesti 1976 Pöyhösen eläkkeelle. Jukka Kemppinen on luonnehtinut Pöyhöstä sanoin: ”Tappari on epätavallisen viisas mies”.

Lähteet

Suomalaiset urheiluvaikuttajat
Suomalaiset koripalloilijat
Vuonna 1927 syntyneet
Vuonna 2011 kuolleet
Soinniton bilabiaalinen klusiili

Soinniton bilabiaalinen klusiili on monessa kielessä esiintyvä konsonanttiäänne, joka merkitään P-kirjaimella niin suomen kielessä kuin monissa muissakin kielissä. Äänteen kansainvälisessä foneettisessa aakkostossa äänteen merkki on  [p]. Arkipuheessa "pee" voi tarkoittaa tilanteesta riippuen joko P-kirjainta tai äännettä [p].

Joissakin kielissä, kuten englannissa, [p] ääntyy suomesta poiketen aspiroituna.

Kuvaus 
Soinnitonta bilabiaalista klusiilia määrittävät seuraavat foneettiset parametrit:
 Fonaatio on soinniton, mikä tarkoittaa sitä, että äänihuulet ovat pois kytketyt kuten kuiskatessa.
 Ääntöpaikka on bilabiaalinen, mikä tarkoittaa sitä, että molemmat huulet ovat mukana äännettä muodostettaessa. 
 Ääntötapa on klusiili eli umpiäänne, mikä tarkoittaa sitä, että (tässä tapauksessa huulilla) muodostetaan sulkeuma.

Katso myös

Konsonanttiäänteet kansainvälisessä foneettisessa aakkostossa

Lähteet

Viitteet

Konsonantit
Matti Rantasila

Matti Henrik Rantasila (26. joulukuuta 1922 Tampere – 15. maaliskuuta 2004 Pori) oli suomalainen sotakirjailija.

Rantasilan perhe muutti Tampereelta Poriin hänen ollessaan nelivuotias. Talvisodan alkaessa Rantasila oli Porin lyseon viidennellä luokalla. Hän osallistui sotaan vapaaehtoisena ja kävi välirauhan aikana reservinupseerikoulun yleten Suomen nuorimmaksi vänrikiksi.

Jatkosodan aikana Rantasila toimi joukkueenjohtajana ja komppanianpäällikkön sijaisena JR2:n 1. pataljoonassa. Vänrikki Pentti Iisalon johtama partio jossa Rantasila oli varajohtajana katkaisi 18. elokuuta 1941 vallatun 45 millimetrin panssarintorjuntatykin avulla Räisälästä etelään johtavan valtatien ja piti tietä katkaistuna kolmen tunnin ajan niin että paikalta saatiin kerättyä suuri sotasaalis. Iisalo nimitettiin ansioistaan Mannerheim-ristin ritariksi 1. lokakuuta 1941. Rantasilalle ehdotettiin Mannerheim-ristiä 1944 mutta tässä vaiheessa tehtiin karsintaa erityisesti upseerien kohdalla eikä anomukseen suostuttu.

Rantasila ylennettiin luutnantiksi 1942. Hän haavoittui kolme kertaa ja menetti 31. elokuuta 1944 muutama päivä ennen jatkosodan päättymistä oikean kätensä yrittäessään tehdä vaarattomaksi venäläistä tavallista käsikranaattia isompaa korsukäsikranaattia.

Sodan jälkeen Rantasila valmistui 1949 merkonomiksi työn ohella. Hän toimi myymälätarkastajana Satakunnan Osuuskaupassa ja oli Keskusosuusliike Hankkijan Porin-konttorissa osastonhoitajana 1954–1978.

Rantasila osallistui Sotainvalidien Veljesliiton ja reserviläisjärjestöjen toimintaan. Hän sai sotakamreerin arvonimen 1991.

Rantasila aloitti kirjoittamisen 1978 jäätyään eläkkeelle. Hän löysi ullakolta vanhoja sodanaikaisia muistiinpanojaan ja alkoi niiden pohjalta kirjoittaa muistelmiaan. Esikoisteos Joukkueenjohtaja ilmestyi 1980.

Matti Rantasila on jääkiekkoilija Juha Rantasilan ja näyttelijä Mari Rantasilan setä.

Teoksia 
 Joukkueenjohtaja : romaani.        Tammi 1980, 2. painos 2006
 Talvisodan vapaaehtoinen : romaani.       Tammi 1983
 Viimeinen vastaisku.       Tammi 1985
 "Oli neljä veikkoa meitä" : aseveljien kohtaloita jatkosodan päiviltä.           Alea-kirja, Helsinki 1993
 Sotilaan maailmaa : runokokoelma.    Omakustanne

Lähteet 
 
 P.Siivonen : 2/JR2 jatkosodassa, Rantasilasta ss. 14-16

Aiheesta muualla
 Matti Rantasilan muistokirjoitus Helsingin Sanomissa

Suomalaiset sotakirjailijat
Vuonna 1922 syntyneet
Vuonna 2004 kuolleet
Leo Tiainen

Leo Asser Tiainen (29. joulukuuta 1909 Helsinki – 16. maaliskuuta 2003 Helsinki) oli suomalainen runoilija ja suomentaja. Tiainen toimi myös kriitikkona, ja kokosi kirjallisuuteen liittyvää muistitietoa esimerkiksi kirjailija Joel Lehtosesta.

Teoksia 
 Pyörteitä : runoja.      Tammi 1945
 Suomalainen maisema runoudessa ja maalaustaiteessa ;  toim. Yrjö Kaijärvi ja Leo Tiainen.         Tammi 1946

Lähteet 
 
 Hiidenkivi-lehti 3/2009 
 Tiaisen T. S. Elliot-suomennos mainittuna Luekirja.fi-sivulla

Suomalaiset runoilijat
Vuonna 1909 syntyneet
Vuonna 2003 kuolleet
Kolmiulotteinen mallinnus

Kolmiulotteinen mallinnus tai 3D-mallinnus tarkoittaa tietokoneavusteista kolmiulotteista suunnittelua tietokoneen kuvaruudulla. Tuloksena syntyvää mallia käytetään taideteosten, talojen, laitteiden tai niiden osien valmistamiseen tai esimerkiksi virtuaalisena ympäristönä kolmiulotteista grafiikkaa sisältävissä videopeleissä tai elokuvissa. Mallinnukseen on lukuisia kaupallisia sekä vapaan lähdekoodin ohjelmia useisiin eri tarkoituksiin ja eri menetelmiin.

Tietokonegrafiikassa sanotaan geometriseksi malliksi jotain mitä halutaan esittää näytöllä (kuten auto tai talo) ja matemaattiseksi malliksi fyysistä tai laskennallista prosessia (kuten valon heijastuminen kiiltävältä pinnalta).

Konkreettisen kappaleen mallinnus
Kolmiulotteinen malli toimii tuotteen tai teoksen hahmottamisen apuna tai itse tuotteen valmistuspohjana. Usein kolmiulotteista tietokonemallia käytetään NC-työstökoneiden ohjaamiseen ja siten virtuaalimallista voidaan luoda konkreettinen kappale esimerkiksi prototyyppiä tai tuotantoa varten. Uusin tekniikka kolmiulotteiseen mallintamisessa mahdollistaa kolmiulotteisen tulostuksen (3D-tulostus), jossa malli rakentuu 3D-tulostimen avulla esimerkiksi muovista. 3D-tulostimia, jotka tulostavat myös mm. metalleja, lasia, sokeria, betonia on jo markkinoilla ja suhteellisen edullisia tulostimia voi tehdä myös DIY-konseptilla omaan käyttöön.

Virtuaalimallinnus
Kolmiulotteista mallinnusta hyödynnetään esimerkiksi peleissä ja elokuvissa, joiden kuvamaailma tapahtuu kolmiulotteisessa ympäristössä. Renderöinti tarkoittaa tiettyjen kappaleiden tai kuvien esittämistä näytöllä ja renderöity kuva voi muodostaa osan animaatiosta.

VRML-malleja tehdään muun muassa rakennuksista niiden esittelyä varten interaktiivisesti ja muuhun käyttöön.

Mallinnusmenetelmiä 
Mallien luomiseen voidaan käyttää useita eri menetelmiä kuten polygonimallien tekeminen siihen suunnitellulla ohjelmalla, digitaalisella kuvanveistolla tai 3D-skannauksella kuten laserkeilauksella tai koordinaattimittauskoneella, sekä kaksiulotteisen kuvien "siivuina" (magneettikuvaus, tietokonekerroskuvaus). Kolmiulotteisia malleja voidaan tehdä myös valokuvista (fotogrammetria). Polygonimalli voidaan tuottaa algoritmisesti myös muunlaisesta tiedosta.

CAD-mallinnus on oikean kappaleen mekaanista suunnittelua kun taas polygonipohjaisia malleja tehdään tehdään tietokonegrafiikkaa varten ja menetelmät sekä tulokset eroavat. Samoin lääketieteelliseen esitykseen käytettävä mallinnus käyttää eri menetelmiä ja periaatteita kuten vokseleita.

Katso myös
 Luettelo 3D-grafiikkaohjelmista
 Tietokonesimulointi
 Tallennetuotanto
 3D-tulostin (artikkelissa tulostin)
 NC-työstö (artikkeli Numeerinen ohjaus)
 Tietokoneavusteinen suunnittelu
 Tietokoneavusteinen valmistus
 CGI (grafiikka)
 Polygonimalli

Lähteet

Aiheesta muualla 

 Yle Tiede: Ihmisen varaosat ovat totta https://yle.fi/aihe/artikkeli/2018/02/06/ihmisen-varaosat-ovat-totta
 List of 3D Modeling Software 

Tietokoneavusteinen suunnittelu
Rakennussuunnittelu
Suunnittelu ja innovaatio
Mallintaminen
Tietokonegrafiikka
Amschel Moses Rothschild

Amschel Moses Rothschild (kuollut 6. lokakuuta 1755) oli rahanlainaaja ja silkkikangaskauppias Frankfurt am Mainin getossa Judengassessa eli juutalaiskujalla. Hän oli muuttanut Saksaan Itä-Euroopasta. Amschel Moses Rothschild oli 19.10.1735 kuolleen Moses Kalman Rothschildin poika. Amschel Moses Rothschild avioitui Schönche Lechnichin (kuollut 1756) kanssa. He saivat kahdeksan lasta. Neljäntenä syntyi Mayer Amschel Rothschild, josta tuli Rothschildien kansainvälisen pankkidynastian perustaja. Amschel Moses Rothschild kuoli isorokkoon Frankfurtin getossa vuonna 1755.

Lähteet 

Saksalaiset liikemiehet
Vuonna 1755 kuolleet
Syntymävuosi tuntematon
Cherokee (kappale)

”Cherokee” on Ray Noblen säveltämä ja sanoittama musiikkikappale vuodelta 1938. Noble sävelsi sen ensimmäiseksi osaksi viisiosaiseen sarjasävellykseensä Indian Suite. Kappale tunnetaan myös nimellä ”Indian Love Song”.

Billy May sovitti kappaleesta instrumentaaliversion Charlie Barnetin orkesterille vuonna 1939, ja yhtyeen nauhoitus nousi Yhdysvaltojen listalla 15. sijalle. Barnet otti pidennetyn version sävellyksestä tunnuskappaleekseen nimellä ”Redskin Rhumba”. Pidennetyn kappaleen säveltäjäksi oli merkitty Barnet itse salanimellä ”Dale Bennett”. Barnetin tulkinta teki kappaleesta suositun jazzmuusikoiden keskuudessa, ja siitä onkin tullut yksi tyylilajin standardikappaleista. Muun muassa Count Basie, Sarah Vaughan, Bud Powell ja Clifford Brown ovat nauhoittaneet kappaleen. Charlie Parker käytti ”Cherokeen” sointukulkua vuoden 1945 sävellyksessään ”Ko-Ko”. Myös Buddy DeFrancon ”Swinging the Indian” perustuu kappaleen sointuihin.

Kappale on rakenteeltaan 64 tahdin mittainen AABA ja alun perin B-duurissa. Melodia käyttää pentatonista asteikkoa ja pysyttelee asteikossa myös B-osassa tapahtuvien nopeiden sävellajin vaihdosten aikana. Sanoituksen kanssa kappale esiintyy usein naisartistien laulamana, vaikka ”suloisesta intiaanineidosta” kertova kappale on selvästi kirjoitettu mieslaulajalle.

Suomalaiset levytykset 
 1991 The Swinghufvuds

Lähteet 

Vuoden 1938 kappaleet
Jazzstandardit